**Hortobágy Község Önkormányzatának 1. sz. napirend**

**Polgármesterétől**

# E L Ő T E R J E S Z T É S

(a képviselő-testület 2020. július 28-i nyilvános, rendkívüli ülésére)

Tárgy: Hortobágy Község településrendezési eszközeinek - „a GINOP-7.1.9-17-2018-00024 jelű „Hortobágy – Világörökségünk a Puszta” c. pályázat” megvalósulása érdekében történő - módosítása, a településszerkezeti tervet módosító határozat és a helyi építési szabályzatról szóló 20/2012 (X. 31.) önkormányzati rendelet módosítása

Tisztelt Képviselő-testület!

A tárgyi pályázatban érintett projektek határidőben történő megépülése céljából a hatályos településrendezési eszközök sürgős módosítása vált szükségessé, a 108/7 hrsz.-ú vásártér valamint a vasút és a Borsósi út között fekvő 42 hrsz.-ú ingatlan vonatkozásában.

A Képviselő-testület a 34/2020. (III. 18.) sz. határozata a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett projektek határidőben történő megépülése céljából a hatályos településrendezési eszközök módosításáról valamint e területek kiemelt fejlesztési területté történő nyilvánításáról döntött.

Annak érdekében, hogy az épített környezet alakítása és védelme során a közérdekű intézkedéseket és döntéseket megelőzően, illetőleg azok végrehajtása során biztosítani lehessen a nyilvánosságot és a közösségi ellenőrzés lehetőségét, az Önkormányzat Képviselő testülete megalkotta a településfejlesztéssel és településrendezéssel összefüggő partnerségi egyeztetés szabályairól (továbbiakban: Szabályzat) szóló 9/2017. (III.31.) sz. rendeletét.

A településrendezési eszközök tervezetét a Rendeletben, valamint a Szabályzatban foglaltaknak megfelelően - a veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 143/2020. (IV. 22.) Korm. rendeletben foglalt eltérésekkel - egyeztetésre bocsájtottuk.

A partnerségi egyeztetés keretében a vélemény-nyilvánításra megadott határidő alatt észrevétel nem érkezett.

A településrendezési eszközök módosításával összefüggésben megtörtént az egyes tervek, illetve programok környezeti vizsgálatáról szóló 2/2005. (I.11.) Korm. rendelet (továbbiakban: Kv.r.) szerinti környezeti vizsgálat eseti eldöntésére irányuló véleményezési eljárás megindítása is.

A Kv.r. 1 § rendelkezik arról, hogy milyen esetekben kötelező és mely esetben mérlegelés alapján dönthető el a környezeti vizsgálat lefolytatásának szükségessége.

A Kv.r. 1. § (3) bekezdése alapján a várható környezeti hatás jelentőségének eseti meghatározása alapján dönthető el a környezeti vizsgálat szükségessége a település egy részére készülő helyi építési szabályzat és szabályozási terv, illetve azok módosítása esetén.

A Kv.r. kimondja, hogy a terv, illetve program kidolgozásáért felelős szerv (a továbbiakban: kidolgozó, jelen esetben az önkormányzat) állapítja meg, hogy a terv, illetve program beletartozik-e a környezeti vizsgálat szükségességének eseti eldöntésére kötelezett körbe. A várható környezeti hatás jelentőségének eldöntése okán ki kell kérni a Kr. 3. számú mellékletében meghatározott környezet védelméért felelős szervek véleményét.

Az egyes tervek, illetve programok környezeti vizsgálatáról szóló 2/2005. (I.11.) Korm. rendelet a megkeresendő környezet védelméért felelős szervek között megkülönbözteti az eseti döntésre vonatkozóan kötelezően bevonandó és az érintettség esetén résztvevő környezet védelméért felelős államigazgatási szerveket. A környezet védelméért felelős szervek dönthettek arról, hogy ágazati- és hatáskörükbe tartozóan szükségesnek tartják-e a vizsgálatot.

A környezeti vizsgálat szükségességével kapcsolatban lefolytatott véleményezési eljárás során a véleményezésre jogosult és választ adó államigazgatási szervek közül környezeti vizsgálat készítését senki sem tartotta indokoltnak.

A tárgyalásos eljárás lefolytatásához elkészített dokumentációt az önkormányzat a partnerségi egyeztetés szabályairól szóló 9/2017. (111.31.) sz. Ör. rendelet valamint a T.elj. rendelet 29/A.§-a alapján partnerségi véleményezésre bocsátotta. A partnerségi egyeztetés során a tervezettel kapcsolatban kifogás, észrevétel, javaslat nem érkezett. Hortobágy Község Önkormányzata a környezeti hatásvizsgálati eljárást és a partnerségi egyeztetést a 35/2020 (V.26) határozattal lezárta.

T.elj. rendelet 42. § (2) bekezdés értelmében a partnerségi egyeztetés lezárását követően a polgármester végső szakmai véleményezési szakasz lefolytatását kezdeményezte az állami főépítészi hatáskörében eljáró fővárosi és megyei kormányhivatalhoz benyújtott kérelemmel. A kérelemnek tartalmazta településrendezési eszköz tervezetét, és az elkészített megalapozó vizsgálatot és alátámasztó javaslatot, valamint annak egy másolati példányát elektronikus adathordozón és a partnerségi egyeztetést lezáró döntést.

Az állami főépítész a T.elj. rendelet 42. § (6) bekezdés szerinti záró szakmai véleményét megküldte, 1. sz. mellékletként csatolom. A véleményekben foglaltak szerint a javítások megtörténtek.

Tárgyalásos eljárás esetén a településrendezési eszköz elfogadását követő napon léptethető hatályba.

T.elj. rendelet 43. § (2) bekezdés szerint a településrendezési eszközt a polgármester a képviselő-testületi döntést követő 15 napon belül megküldi az állami főépítésznek és az eljárásban részt vevő összes államigazgatási szervnek vagy a megküldés helyett digitális formátumban a jegyzőkönyvvel együtt mint elektronikus úton hitelesített dokumentumot elérhetővé teszi az állami főépítésznek és az eljárásban részt vevő összes államigazgatási szervnek.

A szerkezeti tervlap elfogadás határozattal történik, az építési szabályzat pedig rendeletmódosítással.

Kérem a T. Képviselő-testületet, hogy az előterjesztést megtárgyalni és döntést hozni szíveskedjen!

**Határozati javaslat**

Hortobágy Község Önkormányzatának Képviselő testülete kinyilvánítja, hogy a 7/2007. (V.21.) számú határozatával elfogadott, egybeszerkesztett TSZM-1/2016-1 jelű tervlap számú belterületi településszerkezeti tervlapot – a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 1. pontjára, valamint az épített környezet alakításáról és védelméről szóló 1997. évi LXXVIII. törvény 9/B. § (2) bekezdésének a) pontjára tekintettel, az országos településrendezési és építési követelményekről szóló 253/1997. (XII.20.) Korm. rendelet 2020. július 28-án hatályos állapota alapján, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet rendelkezéseinek figyelembevételével – a jelen előterjesztés 1. számú mellékletét képező, TSZM-1/2020/1 tervlap számú belterületi településszerkezeti tervlapon ábrázoltaknak megfelelően módosítja, azzal, hogy a 7/2007. (V.21.) számú Képviselő-testületi határozattal elfogadott, Hortobágy Község TSZM-1/2020/1 számú belterületi településszerkezeti tervlap a jelen határozattal elfogadott módosítással együttesen alkalmazandó.

Határidő: azonnal

Felelős: Jakab Ádám András polgármester

Hortobágy, 2020. július 22.

 Jakab Ádám András

 polgármester

Az előterjesztést törvényességi szempontból ellenőrizte:

 Dr. Ácsné Dr. Berke Gabriella

 kirendeltség-vezető

 „tervezet”

**Hortobágy Község Önkormányzat Képviselő-testületének**

 **../2020. (…….) önkormányzati rendelete a**

**Helyi Építési Szabályzatról szóló 20/2012. (X. 31.) önkormányzati rendelet módosításáról**

Hortobágy Község Önkormányzata az épített környezet alakításáról és védelméről szóló 1997. évi LXXVIII. törvény 9/B. § (2) bekezdés b) pontjában és a 62. § (6) bekezdés 6. pontjában kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6. § (1) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 28. § (1) bekezdésében és a 42. § (4) bekezdés a) pontjában meghatározott feladatkörében eljáró

állami főépítészi, népegészségügyi, ingatlanügyi, örökségvédelmi, erdészeti, környezetvédelmi és természetvédelmi, közlekedési hatáskörében eljáró Hajdú-Bihar Megyei Kormányhivatal,

a bányafelügyeleti hatáskörében eljáró Borsod-Abaúj-Zemplén Megyei Kormányhivatal,

Hortobágyi Nemzeti Park Igazgatósága,

légiközlekedési hatóság, katonai légügyi hatóság,

közlekedésért felelős miniszter,

közlekedési, és a természetes gyógytényezők hatáskörében eljáró Budapest Főváros Kormányhivatal,

Nemzeti Média és Hírközlési Hatóság Hivatala,

Hajdú-Bihar Megyei Önkormányzat,

honvédelemért felelős miniszter,

Hajdú-Bihar Megyei – polgári védelmi, valamint területi vízvédelmi és területi vízügyi hatóságként is eljáró - Katasztrófavédelmi Igazgatóság,

Országos Vízügyi Főigazgatóság,

Tiszántúli Vízügyi Igazgatóság,

Hajdú-Bihar Megyei Rendőr-főkapitányság,

Országos Atomenergia Hivatal,

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 42. § (6) bekezdésében meghatározott feladatkörében az állami főépítészi hatáskörben eljáró Hajdú-Bihar Megyei Kormányhivatal, valamint Hortobágy Község Önkormányzat Képviselő testületének a településfejlesztési, a településrendezési és a településképi partnerségi egyeztetésről szóló 9/2017. (III.31.) önkormányzati rendelete szerinti partnerek véleményének kikérésével a következőket rendeli el:

**1. §**

A Hortobágy Község Helyi Építési Szabályzatáról szóló **20/2012. (X. 31.)** sz. rendelet (a továbbiakban: R.) 3. sz. melléklete – a SZM-1/2016-11 rajzszámú belterület szabályozási terve” c. tervlapra vonatkozóan - az 1. melléklet, Szt-1/2020/1 tervlapon lehatárolt területre vonatkozó része szerint módosul.

**2. §**

A R. 21/A. § (2) bekezdései helyébe a következő rendelkezés lép:

„(2)Khv-2 - Különleges beépítésre szánt terület a hídi vásár megtartásának céljára kijelölt építési övezet, ahol a beépítettség megengedett legnagyobb értéke 15 %, a megengedett legnagyobb építmény magasság 3,5 m. A hídi vásár megtartásának céljára kijelölt építési övezet elsősorban vásár működését biztosító épület elhelyezésére szolgál, amely nincs zavaró hatással a környezetére.

Az övezetben elhelyezhető épület:

a) igazgatási, iroda,

b) kereskedelmi, szolgáltató,

c) oktatási,

d) kulturális, közösségi szórakoztató és

e) sport

rendeltetést is tartalmazhat.”

**3. §**

(1) A R. 35. § (3) a) pont helyébe a következő rendelkezés lép:

„a) közlekedési építmények, autóbuszváró, jármű tároló garázs”

(2) A R. 35. § (4) b) pont helyébe a következő rendelkezés lép:

„b) A (3) bekezdés a) pont szerinti építmények esetében a megengedett legnagyobb építmény magasság 5,0 m, a (3) bekezdés b) pont szerinti építmények esetében a megengedett legnagyobb építmény magasság 3,5 m.”

**4. §**

E R. 2020. július 30-án lép hatályba ás a hatálybalépését követő napon hatályát veszti.

Hortobágy, 2020. július 28.

 Jakab Ádám András Dr. Hajdu Miklós János

 polgármester jegyző

**Záradék**: A rendelet kihirdetve, a Balmazújvárosi Közös Önkormányzati Hivatal

 Hortobágyi Kirendeltségének hirdetőtábláján kifüggesztve: 2020…..

 Dr. Hajdu Miklós János

 jegyző

**Hortobágy Község Önkormányzata Képviselő-testületének**

**A Helyi Építési Szabályzatról szóló 20/2012. (X. 31.) önkormányzati rendelet módosításáról szóló**

**…./2020. (… . … .)**

**önkormányzati rendeletének**

**INDOKOLÁSA**

Általános indokolás

A Képviselő-testület a 34/2020. (III. 18.) sz. határozata a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett projektek határidőben történő megépülése céljából a hatályos településrendezési eszközök módosításáról valamint e területek kiemelt fejlesztési területté történő nyilvánításáról döntött.

Részletes indokolása

1. §

Az SZM-1/2016-11 rajzszámú belterület szabályozási terve” c. tervlapnak az Szt-1/2020/1 tervlapon lehatárolt területre vonatkozó része szerint módosul.

2. §

A Khv-2 - Különleges beépítésre szánt terület a hídi vásár megtartásának céljára kijelölt építési övezetben elhelyezhető épületek kerültek felsorolásra.

3. §

A közlekedési területhez tartozó területen elhelyezhető épületek felsorolása kiegészült a jármű tároló garázzsal, valamint módosításra került az övezetben megengedett legnagyobb építmény magasság.

4.§

Rögzíti a rendelet hatálybalépését.

**Előzetes hatástanulmány**

A jogalkotásról szóló 2010. évi CXXX. törvény 17. § (1) bekezdése értelmében a jogszabályok előkészítése során előzetes hatásvizsgálatot kell lefolytatni, a (2) bekezdés alapján az alábbi tényezőkre vonatkozóan:

**A rendelet-tervezetnek**

**-**  **társadalmi hatása**: a rendelet módosításával lehetővé válik a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett fejlesztések.

**- gazdasági, költségvetési hatása**: nincs

- **környezeti hatása**: nincs

- **egészségi hatása**: nincs

- a tervezetnek **adminisztratív terheket befolyásoló hatása**: nincs;

- A **rendelet megalkotásának szükségessége**: a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett fejlesztésekre vonatkozó építési engedély kiadása miatt szükséges.

 - **A jogalkotás elmaradásának várható következményei**: a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében tervezett fejlesztések nem kapnának építési engedélyt és nem valósulhatnának meg.

- A rendelet alkalmazásához szükséges **személyi, szervezeti, tárgyi és pénzügyi feltételek**: a

rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

Hortobágy, 2020. július 23.

Jakab Ádám András

 polgármester